**St. Hestedag 03.09.2022**

**Roskilde Dyrskueplads, Darupvej 19, 4000 Roskilde**

**Føl- og Plagskue med klasser for vallakker og showklasser for hopper samt brugsklasser.**

Hermed inviteres alle medlemmer af foreningen traditionen tro til udstilling på St. Hestedag i Roskilde. Vi glæder os helt vildt til at mødes med jer alle igen til en god dag i ponyernes tegn. Som noget nyt vil der i år være brugsklasser. Der vil være et championat for brugsklasserne og fine præmier. Årets dommere bliver Jane Lund og Bent Christensen samt Tina Nielsen og Ole Paarup.

**Føl og plage** (Alle dyr med 40 point og derover går videre til en “Best in Show”-finale)**:**

* Hoppe- og hingsteføl
* 1-års hopper og hingste
* 2-års hopper og hingste

**Vallakker** (Der udpeges “Bedste Vallak” samt reserve blandt de deltagende dyr)**:**

* Vallakker 3 år og yngre
* Vallakker over 3 år

**Hopper på 3 år og derover** (Hopper der opnår 23 og 24 dyrskuepoint går videre til en “Special Award”-finale)**:**

* Goldhopper på 3 år. Må ikke have folet I indeværende år men må gerne være ifolet (termin 2023)
* Goldhopper på 4 år. Må ikke have folet I indeværende år men må gerne være ifolet (termin 2023)
* 5 års og ældre goldhopper. Må ikke have folet I indeværende år men må gerne være ifolet (termin 2023)
* Veteranhopper på 15 år eller derover. Må ikke have folet I indeværende år men må gerne være ifolet (termin 2023)
* 4 års og ældre følhopper. Hopper som har folet I indeværende år. Klassen er for hopper hvis føl deltager I føl- og plagskuet. Følhoppen deltager for kun 100 kr da føllet har “betalt” for boksen og indgangen. Klassen udløser IKKE armbånd til indgangen.
* 15 års og ældre følhopper. Samme vilkår som klassen for 4-års og ældre følhopper.

**Brugsklasser** (Nr. 1 og 2 fra hver klasse kvalificerer sig til finalen “Bedste Brugspony”)**:**

* Lange liner (ponyer på 3 år og ældre)
* Kørsel (ponyer på 3 år og ældre)
* Dressur med trækker (ponyer på 4 år og derover)
* Dressur (ponyer på 4 år og derover)

Der benyttes foreningens materialprøveprogram og reglerne herfor. Ved dressur med trækker føres ponyen fra venstre side i en løs line fastgjort til ponyens næsebånd. Trækkeren skal optræde så diskret som muligt. For hopper med føl ved siden må føllet ikke medtages I ringen. En pony kan max. deltage i to brugsklasser. Deltager samme pony i mere end en brugsklasse og/eller en eksteriørklasse udløser klasse nr. 2 og 3 IKKE armbånd til indgangen.

Tilmelding til skuet sker ved at sende dit Navn, adresse, telefonnummer og e-mail samt ponyens navn registreringsnummer og hvilken klasse der tilmeldes I til St.Hestedag@gmail.com senest 17.07.2021. Ponyen skal være registreret I hestedata. Tilmeldingen er kun gyldig ved samtidig indbetaling af tilmeldingsgebyr til konto 1551 9174524 eller mobilepay 18036. Husk at skrive hvad din indbetaling dækker. Har du lyst at give en ærespræmie så anfør det ved tilmeldingen og vær med til at gøre skuet festligt for så mange udstillere som muligt.

Tilmeldingsgebyret der skal følge tilmeldingen er 350,- pr pony. Dog undtaget klasserne for følhopper på 100,- kr. Dvs ved tilmelding af føl + hoppe er tilmeldingsgebyret 450,- kr. Prisen inkluderer boks og armbånd til indgang. Undtaget er også ponyer som deltager i brugsklasser samtidig med en eksteriørklasse eller deltager I to brugsklasser. Her er prisen for første klasse 350,- pr pony og 100,- kr for efterfølgende klasser. Husk selv strøelse. Boksen skal muges ud – der faktureres 200,- efterfølgende til udstillere de ikke renser deres boks tilfredsstillende efter brug.

**ALLE PONYER SKAL VÆRE VACCINERET** – se mere på St. Hestedags hjemmeside.

Vel mødt - Mange hilsener fra Pernille Kjeldsholm og Pernille Sandø